TV-gids Donderdag 12 Februarie 2015
JY LEES NOU TV-gids Donderdag 12 Februarie 2015
17:30 Fiësta (kykNET): Ons besoek vir die heel eerste keer die Joburg City Fest en wys dat Johannesburg ’n mooi en lewendige stad is. Ons besoek bekende bakens en kuierplekke soos Mandela-brug, Maboneng Precint en die Markteater.
18:30 Villa Rosa (kykNET): Stef is op ‘n donker plek en maak skokkende aantygings, nie net teenoor Vicky en Marius nie, maar veral teenoor Fritz en Isabel. Anthony probeer ‘n goedkoop kamer vir Maryke beding, maar loop hom lelik vas met Fritz. Nico en Gunter speel kat en muis met mekaar, en Eben is vasgevang in die middel.
18:30 7de Laan (SABC2): Hillside gons oor die nuutste artikel in die Times. Antoinette en Ty het vanaand ’n afspraak – sal Ty weer gevoelens ontwikkel vir haar?
19:30 Binnelanders (kykNET): ‘n Familievergadering vind plaas sodat Ilse haar plan van aksie kan verduidelik. Pippa vra Daleen se hulp met Vicky, en Adelyn is jaloers op ‘n onwaarskynlike vriendskap. Die spoke van die verlede wil nie vir Zieg alleen laat nie, en Gustav se nuus vir At laat hom twee keer dink oor waarmee hy besig is.
20:00 Bravo! (kykNET): Dis die bekendstelling van die Woordfees-program in Stellenbosch. Ons gaan na die première van die nuwe Afrikaanse romantiese komedie, Mooirivier. En Dawid Minnaar gee sy eerste amptelike Bravo-onderhoud.
20:00 Crossbones (M-Net Edge, DStv-kanaal 102): Bekroonde akteur John Malkovich vertolk die rol van die legendariese Blackbeard in hierdie seeroweravontuur. Lowe vertrek na Jamaica nada thy ’n ooreenkoms met Blackbeard sluit.
20:30 Sandra op ’n Drafstap (kykNET): Sandra vertrek op ’n nostalgiese reis saam met die groot dame van die teater, Wilma Snyman. Trane vloei en saam lag hulle oor jare wat wel leer.